***The A-Team*** er en actionkomedie og eventyrfilm fra 2010. Filmen er regissert av Joe Carnahan, og har Liam Neeson, Bradley Cooper, Quinton Jackson, Sharlto Copley og Jessica Biel i hovedrollene. Filmen er en versjon av TV-serien med samme navn, skapt av Frank Lupo og Stephen J. Cannell. Filmen er skrevet av Joe Carnahan og Brian Bloom, mens brødrene Tony og Ridley Scott er med som hhv. produsent og utøvende produsent.

Handling
--------

Hannibal Smith (Liam Neeson), Face Peck (Bradley Cooper), B.A. Baracus (Quinton Jackson) og Murdock (Sharlto Copley) er fire agenter som en dag tilfeldigvis krysser veier, og selv om de ikke kommer overens med hverandre til å begynne med, blir det straks klart at de fires egenskaper samlet utgjør et uslåelig team.

Åtte år senere er de fire blitt nære venner og gjør fremdeles alle oppdrag sammen. Da de får høre at plater for utskrift av hundredollarssedler er blitt stjålet, er de naturligvis klare for å ta saken. Imidlertid anses det at oppdraget er for farlig for fire agenter alene, og Faces eks-kjæreste, kaptein Charissa Sosa (Jessica Biel), forbyr dem å dra. Det stopper dem naturligvis ikke og de lykkes med oppdraget. Men når de kommer tilbake blir general Morrison (Gerald McRaney) drept, og Brock Pike (Brian Bloom) og hans menn stikker av med platene. Hannibal, Face, B.A. og Murdock blir tatt inn til forvaring, stilt for krigsrett og deretter satt i fengsel, til tross for at de står hardnakket på sin uskyld.

En dag kommer imidlertid CIA-agent Lynch (Patrick Wilson) på besøk til Hannibal i fengselet og avslører at han vet hvor platene er. Lynch hjelper Hannibal å flykte fra fengselet, Hannibal bryter de andre tre ut av sine fengsler, og snart er *The A-Team* ute på veien, hevntørste og besatt av å finne platene for å bevise sin uskyld.

Rolleliste
----------

| Rolle | Skuespiller |
| --- | --- |
| Col. John 'Hannibal' Smith | Liam Neeson |
| Lt. Templeton 'Face' Peck | Bradley Cooper |
| Cpl. B.A. Baracus | Quinton Jackson |
| Captain H.M. 'Howling Mad' Murdock | Sharlto Copley |
| Charissa Sosa | Jessica Biel |
| Agent Lynch | Patrick Wilson |
| General Morrison | Gerald McRaney |
| Director McCready | Henry Czerny |
| General Javier Tuco | Yul Vázquez |
| Agent Brock Pike | Brian Bloom |
| Gammons | Maury Sterling |
| Ravech | Terry Chen |
| Agent Lynch | Jon Hamm (ukredittert) |

Trivia
------

* Bruce Willis ble vurdert for rollen som Hannibal Smith, Common, Ice Cube og Game ble ryktet for rollen som BA Baracus, Woody Harrelson og Ryan Reynolds var i diskusjonen om å spille Murdock, mens Amber Heard og Olga Kurylenko gjorde audition for å portrettere Charissa Sosa.

Eksterne lenker
---------------

* *Artikkelen har ingen egenskaper for offisielle lenker i Wikidata*
* (en) *The A-Team* på Internet Movie Database Rediger på Wikidata

* (no) *The A-Team* hos Filmfront Rediger på Wikidata

* (sv) *The A-Team* i Svensk Filmdatabas Rediger på Wikidata

* (da) *The A-Team* i Danmark Nationale Filminstitut Rediger på Wikidata

* (en) *The A-Team* på AllMovie Rediger på Wikidata

* (fr) *The A-Team* på Allociné Rediger på Wikidata

* (nl) *The A-Team* på MovieMeter Rediger på Wikidata

* (en) *The A-Team* på American Film Institute Rediger på Wikidata

* (en) *The A-Team* på Rotten Tomatoes Rediger på Wikidata

* (en) *The A-Team* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** BNE
 |